Savorgnan de Brazza
Savorgnan de Brazza var en fransk opdagelsesrejsende og koloniadministrator. De Brazza blev født i Italien, men fik uddannelse som flådeofficer i Frankrig, hvor han fik statsborgerskab i 1874. Fra 1875 udforskede han området mellem floderne Ogooué og Congo, hvor også Belgien havde interesser.
Ved grundlæggelse af Brazzaville i 1880 og andre handelsstationer samt ved aftaler med de indfødte lykkedes det de Brazza at sikre grundlaget for protektoratet, fra 1891 kolonien Fransk Ækvatorialafrika, som han var generalkommissær for i perioden 1886-1898.